הטיטאנים הצעירים: חוזה יהודה

עלילה

הסרט מתחיל בפלאשבק מהעבר המציג את הטיטאנים המקוריים (רובין, קיד פלאש, ספידי, ביסט בוי והדבורה) מצילים את סטארפייר מחיילים של אחותה בלאקפייר, והצטרפותה לצוות, כיוון שאין ביכולתה לחזור לעולמה המקורי בו הייתה אמורה למלוך.
בהווה, דיק גרייסון, כיום ידוע בתור נייטווינג חוזר אל הטיטאנים כדי לאתר את מיקום הפולחן של האח דם שמנהיג ארגון טרור, האחרון מפתח מכונה להענקת כוחות על באמצעות שאיבתם מאנשים אחרים, כדי להשיג כוחות שוכר את אח דם את דת'סטרוק, כדי שילכוד את הטיטאנים, שכיר החרב שמתברר כי שרד את מותו לכאורה בעבר מבקש לנקום בדמיאן ויין, הרובין הנוכחי בקבוצה, כחלק מתוכניתו הוא מכניס את טרה, ילדה צעירה שהציל בעבר ממוות כסוכנת כפולה בתוך צוות הגיבורים, דמיאן חושד בנאמנותה ועוקב אחריה עד למפגש עם דת'סטרוק, היא מביסה אותו וחושפת לו בלבד את בגידתה.
טרה נמנעת בתחילה מליצור קשר רגשי עם הצוות, אך בסוף מתחממת ואף מתנשקת עם ביסט בוי, אך ממשיכה בתוכנית של דת'סטרוק, יום לאחר שחוגגת שנה בטיטאנים, ביסט בוי נחטף מפודקאסט שהיה אמור להתראיין בו, החיפושית הכחולה מחושמל בבית תמחוי שבו עבד ונלקח, דת'סטרוק מטמין פצצה לסטארפייר וחוטף אותה בזמן שטרה מביסה את רייבן במגדל הטיטאנים, דיק שעוקב אחר הטיטאנים מזהה כל חטיפה ולבסוף מתעמת עם דת'סטרוק עצמו, לאחר קרב קצר הוא מביים את מותו ונמלט.
בבסיסו של האח דם, חושפת טרה את זהותה האמיתית לצוות הלכוד, אך במכונת כוחות העל של דם חסר חבר שישי, דת'סטרוק מקריב ללא היסס את טרה, ודם המתכוון להפוך לאליל מפעיל אותה, נייטווינג חודר לבסיס ומציל את הצוות, ובעוד הוא ורובין נלחמים בדת'סטרוק שאר הצוות נאבק בדם שהשיג כוחות, הצדדים שקולים עד שטרה מתערבת ובעזרתה השנים מובסים, רייבן נוטלת את כוחותיו דם והוא נורה על ידי חברת המסדר שלו, כדי למנוע את נפילתו בשבי, טרה הזועמת מבגידתו של דת'סטרוק ממוטטת על שניהם יחד את הבסיס כולו, ביסט בוי מנסה להצילה אך היא משלחת אותו החוצה, לאחר מכן חופר ביסט בוי עד שמוצא את גופתה. 
סצנת הסיום מציגה את ביסט בוי מתראיין לפודקאסט ומספר על חברה חדשה בצוות. ואומר שתמיד יתגעגע לטרה.

הפקה

עיבוד הסיפור תוכנן כסרט שלישי בסדרת סרטי האנימציה המקורית של DC Universe, שיצא לאחר סופרמן: יום הדין (2007) וליגת הצדק: הגבול החדש (2008),  אולם הרעיון נגנז מאוחר יותר. .  הסיפור נועד להתבסס על קשת הסיפור "הטיטאנים הצעירים: חוזה יהודה" משנת 1984 שהופיע בסיפורי נוער הטיטאנים מס '42–44, מאת מארב וולפמן וג'ורג' פרז.  הסופר ומפיק האנימציה, ברוס טים אישר באפריל 2010 כי לא קיימות תוכניות עדכניות להחיות את הפרויקט.  אולם ביולי 2016 הודיעו האחים וורנר כי הפרויקט עלה מחדש באופן רשמי כ- הטיטאנים הצעירים: חוזה יהודה וישמש כסרט המשך לליגת הצדק נגד הטיטאנים הצעירים.   בינואר 2017 הוכרז כי פארגה, אוסטין, ווהלגרן, סו הו, אלן ומאהר, יחזרו לתפקידיהם מהסרט הקודם, וכריסטינה ריצ'י ומיגל פרר יצטרפו לצוות בתפקיד טרה ומוות, בהתאמה. בהמשך אותו חודש נפטר פרר מסרטן.

שיווק

בינואר 2017, שוחררו כרזות הסרט הראשונות על ידי The Hollywood Reporter, הטריילר הרשמי שוחרר בתחילת פברואר 2017, יחד עם קליפ מתוך הסרט.

שחרור

הסרט הוקרן לראשונה בתערוכת וונדר-קון בלוס אנג'לס, ב-31 במרץ 2017, הוא שוחרר להורדה דיגיטלית ב-4 באפריל, ולDVD וBlu-ray ב-18 באפריל.

ביקורות

באתר הביקורות Rotten Tomatoes החזיק הסרט בציון גבוה של 83% בהתבסס על 6 ביקורות, עם דירוג ממוצע של 7.56/10.
ג'סי שידן מהאתר IGN העניק לסרט דירוג של 6.2/10 בלבד, וכתב כי: "הסרט מאבד יותר מדי ממה שהפך את קומיקס המקור שלו לבלתי נשכח, ואילו האורך המוגבל של הסרט מונע מכותביו לנצל כראוי את צוות הטיטאנים, בשונה מהנבלים", ג'וליאן רומן מMovieWeb, כותב כי הסרט מהווה שיפור ניכר לעומת קודמו, ומוסיף כי "הסרט משלב באופן חלק נושאים בוגרים בעלילה משעשעת, עם קצב מהיר הטיטאנים זוכים להצגה טובה יותר".
הסרט הרוויח $3,159,717 ממכירות ביתיות.